Autoritetet: Piloti ka mbajtur të fshehur sëmundjen e tij
Prokurori Christoph Kumpa thotë se raportet mjekësore të gjetura në shtëpinë e Andreas Lubitz tregojnë se ai po vuante nga një sëmundje mendore
Ndërkohë që të afërmit e viktimave të avionit të rrëzuar të kompanisë Germanwings, përballen me dhimbjen e thellë nga humbja e të dashurve të tyre, prokurorët thonë se dëshmitë e marrë nga shtëpia e pilotit të akuzuar për përplasjen e qëllimshme të aeroplanit në Alpet franceze, duke vrarë 150 njerëz, tregojnë se ai nuk duhet të punonte në ditën e rrëzimit për shkak të sëmundjes që kishte. Një shërbesë përkujtimore u mbajt sot në qytetin Dignes-les-Bain për nder të viktimave të rrëzimit të avionit në Alpet Franceze. Rreth 200 vetë, përfshirë të afërm dhe miq të atyre që humbën jetën morën pjesë në meshën e drejtuar nga peshkopi Jean Philippe Nault. Ndërkohë në shtëpinë e pilotit të kompanisë ajrore Germanwings, policia ka gjetur raporte mjekësore mbi sëmundjen e tij, dhe trajtimet nga mjekët përfshirë një leje mjekësore të lëshuar në ditën e incidentit. thotë prokurori publik Christoph Kumpa. Autoritetet gjermane thanë se nuk kanë gjetur asnjë letër vetëvrasjese apo dëshmi të një motivi politik apo fetar për rrëzimin e avionit. Dje në vendin e rrëzimit, ekipet e shpëtimi nuk gjetën asnjë nga trupat e pasagjerëve në gjendje të paprekur. thotë koloneli i xhandarmërisë franceze, Patrik Touron. Andreas Lubitz ka përfunduar trajnimin për pilot në vitin 2009, dhe është trajtuar për sëmundje serioze, që njoftohet të ketë qenë depresioni, për rreth një vit e gjysmë. Dosja e tij e personelit rekomandonte kontrolle të rregullta psikologjike, por nuk dihet nëse Lufthansa, kompania që ka nën kontroll Germanwings, i ka monitoruar këto rezultate. Zëri i Amerikës pyeti disa pasagjerë rreth çëshjtes nëse kontrollet psikologjike duhet të jenë rutinë për pilotët. thotë ky burrë. thotë kjo grua. Por sindikata e pilotëve amerikanë, ALPA, thotë se nuk është dakord me këtë vlerësim. ALPA i tha Zërit të Amerikës se pilotët u nënshtrohen "kontrolleve psikologjike dhe emocionale" para se të punësohen. Por pilotët me të cilës Zëri i Amerikës bisedoi thonë se pas punësimi, kontrollet e tyre të rregullta mjekësore të qeverisë nuk përfshijnë kontrollet psikologjike. Vlerësimi bëhet në bazë të përgjigjeve që pilotët i vënë në formularë. Douglas Kidd është kreu i Shoqatës Kombëtare të Pasagjerëve. Ai dëshiron të shohë më shumë përpjekje në këtë drejtim. Në raportin mjekësor të gjetur në shtëpinë Andreas Lubitz thuhej se ai nuk duhet punonte në ditën e rrëzimit të avionit. Por leja mjekësore ishte grisur dhe lënë në shtëpi.